



**MinisterulMediului, Apelor și Pădurilor**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Bistriţa-Năsăud** |

**DECIZIA ETAPEI DE ÎNCADRARE – proiect**

**11 IANUARIE 2017**

Ca urmare a solicitării de emitere a acordului de mediu adresată de SC PHOENIX M.S. SRL FILIALA BISTRIŢA, din localitatea componentă Sărata, nr. 131 A, municipiul Bistriţa, judeţul Bistriţa-Năsăud, pentru proiectul„*Construire hală de producţie, anexe şi staţii de depozitare”,* propus a fi amplasat în localitatea Şintereag, intravilan, comuna Şintereag, judeţul Bistriţa-Năsăud, înregistrată la Agenţia pentru protecţia Mediului Bistriţa-Năsăud cu nr*. 13255/7.12.2016*, în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare,

Agenţia pentru Protecţia Mediului Bistriţa-Năsăud decide, ca urmare a consultărilor desfăşurate în cadrul şedinţei Comisiei de Analiză Tehnică din data de *11.01.2017*, că proiectul: „*Construire hală de producţie, anexe şi staţii de depozitare”,* propus a fi amplasat în localitatea Şintereag, intravilan, comuna Şintereag, judeţul Bistriţa-Năsăud, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) *proiectul intră sub incidenţa HG nr. 445/2009 privind evaluarea impactului anumitor proiecte publice şi private asupra mediului, fiind încadrat în Anexa 2*

*- la pct. 10, lit. a) proiecte de dezvoltare a unităţilor/zonelor industriale;*

*b) prin proiect se propune construirea unei hale industriale pentru asamblare diferite subansamble şi dotarea acesteia cu utilajele necesare desfăşurării activităţii, construire spaţii anexe şi spaţii pentru depozitarea materiilor prime şi produselor finite.*

*- suprafaţa totală a terenului este de 7 ha, din care alocate proiectului 11 000 m2;*

*- suprafaţă construită 4.584 m2*

*- accese, alei carosabile, parcări 2.400 m2*

*- spaţii verzi 516 m2*

*- teren liber de construcţii 3.500m2*

*- construcţiile care vor fi realizate pe amplasament au următoarele funcţiuni:*

*- hală de producţie, cu suprafaţa de 1.584 m2*

*- anexe( atelier mecanic pentru întreţinerea şi repararea utilajelor) şi spaţii de depozitare, cu suprafaţa de 2.700 m2*

*- spaţiu administrativ cu suprafaţa de 300 m2 în regim de înălţime P+1;*

*- în hala de producţie se vor executa asamblări de componente metalice cu roboţi industriali automaţi şi semiautomaţi, cu o capacitate de producţie de 200 tone/lună;*

*- încălzirea halei se va realiza cu generatoare de aer cald, iar a spaţiului administrativ cu centrală termică murală; combustibilul utilizat va fi gaz propan; pentru stocarea acestuia se va amplasa pe platformă betonată rezervor cu volum de 5 m3;*

*- accesul în incintă se face de la DN 17, prin acces existent.*

*c) alimentarea cu apă în scop menajer se va realiza cu cisternă, iar evacuarea apelor uzate menajere se va realiza în bazin betonat vidanjabil cu volum de 5 m3;*

*- alimentarea cu apă potabilă se va realiza cu apă îmbuteliată;*

*- nu se utilizează apa în procesul de producţie;*

*d) proiectul nu este situat în arie dens populată;*

*e) nu se utilizează substanţe periculoase pentru realizarea proiectului și pentru funcţionarea activității;*

*f) proiectul este situat în afara ariilor naturale protejate, a zonelor de protecţie specială sau arie în care standardele de calitate ale mediului, stabilite de legislaţie, au fost depăşite;*

*g) deşeurile rezultate, atât în etapa de realizare a investiţiei cât şi în perioada de funcţionare a obiectivului, se vor colecta selectiv şi vor fi preluate de firme autorizate. Deşeurile menajere vor fi transportate şi depozitate prin relaţie contractuală cu operatorul de salubritate;*

*h) prin respectarea măsurilor preventive şi de protecţie a factorilor de mediu propuse, probabilitatea impactului asupra factorilor de mediu este redusă;*

*j) se utilizează resurse naturale regenerabile;*

*k) proiectul a parcurs etapa de evaluare iniţială, din analiza listei de control pentru etapa de încadrare, finalizată în şedinţa Comisiei de Analiză Tehnică, nu rezultă un impact semnificativ asupra mediului al proiectului propus;*

*l) anunţul public privind depunerea solicitării de emitere a acordului de mediu a fost mediatizat prin afişare la sediul Primăriei Comunei Şintereag, prin publicare în presa locală şi afişare pe site-ul şi la sediul A.P.M. Bistriţa-Năsăud.*

*Nu s-au înregistrat observaţii/contestaţii/comentarii din partea publicului interesat.*

**II.** Motivele care au stat la baza luării deciziei etapei de încadrare în procedura de evaluare adecvată sunt următoarele:

1. *proiectul propus nu intră sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată prin Legea nr. 49/2011, cu modificările şi completările ulterioare.*

**Condiţii de realizare a proiectului:**

*1. Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare.*

*2. Materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu. Se interzice depozitarea necontrolată a deşeurilor.*

*3. Pe parcursul execuţiei lucrărilor se vor lua toate măsurile pentru prevenirea poluărilor accidentale, iar la finalizarea lucrărilor se impune refacerea la starea iniţială a terenurilor afectate de lucrări.*

*4. Mijloacele de transport şi utilajele folosite vor fi întreţinute corespunzător, pentru a se reduce emisiile de noxe în atmosferă şi scurgerile accidentale de carburanţi/lubrifianţi.*

*5. Se vor asigura condiţii de umectare a căilor de acces în scopul prevenirii poluării atmosferei cu pulberi de praf.*

*7. Se vor lua măsurile necesare pentru:*

*- evitarea scurgerilor accidentale de produse petroliere de la mijloacele de transport utilizate;*

- *evitarea depozitării necontrolate a materialelor folosite.*

*8. Se va asigura în permanenţă stocul de materiale şi dotări necesare pentru combaterea efectelor poluărilor accidentale (materiale absorbante pentru eventuale scurgeri de carburanţi).*

*9. Se interzice accesul de pe amplasament pe drumurile publice cu utilaje şi mijloace de transport necurăţate.*

*10. La execuția lucrărilor se vor respecta întocmai cele menționate în memoriul de prezentare (date, parametri), justificare a prezentei decizii.*

*11. Se va realiza o perdea de protecţie vegetală la limita perimetrului obiectivului, la terminarea lucrărilor de construire.*

*12. La finalizarea proiectului titularul va notifica Agenţia pentru Protecţia Mediului Bistriţa-Năsăud şi Comisariatul Judeţean Bistrița-Năsăud al Gărzii Naționale de Mediu pentru verificarea conformării cu actul de reglementare şi va solicita şi obţine autorizaţia de mediu.*

**Prezentul act de reglementare este valabil pe toată perioada punerii în aplicare a proiectului, dacă nu se produc modificări.**

**În cazul în care proiectul suferă modificări, titularul este obligat să notifice în scris *Agenţia pentru Protecţia Mediului Bistriţa-Năsăud* asupra acestor modificări, înainte de realizarea acestora.**

**Nerespectarea prevederilor prezentului acord de mediu se sancţionează conform prevederilor legale în vigoare.**

**Verificarea conformării cu prevederile prezentului act se face de către Garda Naţională de Mediu/Comisariatul judeţean Bistriţa-Năsăud şi Agenţia pentru Protecţia Mediului Bistriţa-Năsăud.**

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/5004, cu modificările şi completările ulterioare.

**Menţiuni despre procedura de contestare administrativă şi contencios administrativ.**

Orice persoană care face parte din publicul interesat şi care se consideră vătămată într-un drept al său ori într-un interes legitim, se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, prevăzute de HG 445/2009, cu respectarea prevederilor Legii contenciosului administrativ nr. 554/2004, cu modificările ulterioare.

Actele sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, se atacă odată cu decizia etapei de încadrare.

Se pot adresa instanţei de contencios administrativ competente şi organizaţiile neguvernamentale care promovează protecţia mediului şi îndeplinesc condiţiile cerute de legislaţia în vigoare, considerându-se că acestea sunt vătămate într-un drept al lor sau într-un interes legitim.

Soluţionarea cererii se face potrivit dispoziţiilor Legii nr.554/2004, cu modificările ulterioare.

Înainte de a se adresa instanţei de contencios administrativ competente, persoanele care fac parte din publicul interesat şi care se consideră vătămate într-un drept ori într-un interes legitim, trebuie să solicite Agenţiei pentru Protecţia Mediului Bistriţa-Năsăud, în termen de 30 de zile de la data aducerii la cunoştinţa publicului a deciziei etapei de încadrare revocarea respectivei decizii.

Agenţia pentru Protecţia Mediului Bistriţa-Năsăud are obligaţia de a răspunde la plângerea prealabilă în termen de 30 de zile de la data înregistrării acesteia.

**Procedura administrativă prealabilă este gratuită**.

DIRECTOR EXECUTIV, p. ŞEF SERVICIU

AVIZE, ACORDURI, AUTORIZAŢII,

biolog-chimist Sever Ioan ROMAN

geogr. Nicoleta Şomfelean

Întocmit,

ing. Livia Puşcaş